***Критерии за оценка на презентация***

**І. Изисквания за създаване на проекта**

**1. Общи изисквания:**

Презентацията отговаря на изискванията на задачата.

Използвани са ефективно технологичните източници.

Проектът трябва да бъде представен на Power Point, посочени са ресурсите, допълнителните източници и консултанти по проекта.

Трябва да бъдат представени най-малко два различни от интернет ресурса - енциклопедични книги, списания и учебници.

Изследването е завършено и отговаря на поставените въпроси.

Съдържанието е прецизно и научно вярно.

Привлекателна и добре изготвена презентация.

**Участие** – членовете на екипа трябва да имат равно участие в създаването и представянето на проекта и да са в състояние да докажат своето авторство.

**Времетраене** – презентацията трябва да се вмести в рамките на 6 минути.

**ІІ. Критерии за оценка на презентацията**

**А/ Съдържателни:**

**1.** Темата да отговаря на зададената.

**2**. Да е обвързано с овладяването на знания и умения по информационни технологии,

**3**. Подбраното съдържание трябва така да бъде дозирано, че да е реално постижимо представянето му в рамките на зададените 6 минути

**4.** Убедителност на представяната теза.

**5.** Представения проект трябва да съдържа елементи на индивидуализация.

**Б/ Технологични:**

**1.** В презентацията да е налице хармонично съчетание на текст, картинки, таблично и графично представяне на информацията, там където съдържанието позволява това.

**2.** Задължителни елементи

2.1. Добре използвана техника за въвеждане на текст със съответните характеристика за размер, шрифт, цвят, ефекти, артистичен текст и т.н.

2.2. Поне 5 графични изображения отговарящи на зададената тема – свалени от интернет или други източници с добро качество.

2.3. Поне 2 изготвени от авторите графични изображения чрез инструментите на Microsoft.

2.4. Поне една таблица.

2.5. Анимирани - текст, графика и смяна на слайдовете.

2.6. Прецизно определяне на необходимото време и по желание задаване на автоматично прелистване.

2.7. Балансирана анимация на елементите на отделните слайдове.

**3**. Ергономично оформление на слайдовете:

3.1. дозираност на елементите на всеки слайд

3.2. висока степен на четивност на текста по отношение на размер, шрифт, съчетаване на шрифтове, цвят, фонове и пр.

3.3. Качествени графични изображения.

**4.**Естетическо оформление на презентацията

4.1. баланс и хармония в цветовете;

4.2. контраст между цветовете на фона и текста, както и другите елементи на презентацията

4.3. хармонично и балансирано разположение на компонентите върху слайда

4.4. подходящ и балансиран избор на дизайн на слайдовете на цялата презентация.

**В/ Презентиране на информацията**

**1.** Синхронност при представянето: съчетаване на слово, средства за невербално общуване с аудиторията и технологията (компютъра).

**2**. Обогатяване на информацията от екрана с допълнителни разяснения.

**3.** Управление на времето.

**4.** Съгласуваност на участниците при представянето – разпределение на ролите във времето за презентиране, равно участие, екипност.

**Система за оценяване на презентацията**

* **Съдържателни аспекти –10**
* **Технологични аспекти –10**
* **Презентиране – 10**